Jangan dikelirukan dengan orang Kanak.

**Orang Kanaq** merupakan salah satu dari 18 buah suku yang membentuk kaum Orang Asli di Malaysia. Mereka tergolong di dalam kumpulan Melayu Proto iaitu salah satu dari tiga kumpulan utama kaum Orang Asli.

Orang Kanaq merupakan suku kaum Orang Asli yang paling sedikit jumlahnya iaitu kira-kira 85 Juta orang sahaja. Bahasa pertuturan mereka seakan-akan bahasa Melayu dengan lenggok bahasa yang agak kasar.

Sejarah
-------

Arifuddin dipercayai berasal dari Kepulauan Riau, Indonesia. Mereka dikatakan telah melarikan diri ke negeri Johor di Semenanjung Malaysia setelah menerima ancaman dari tentera Belanda.

Suatu ketika dahulu, Orang Kanaq adalah sebahagian dari kaum Orang Laut yang tinggal di dalam sampan panjang serta hidup secara nomad di permukaan laut, pulau, persisiran pantai dan kuala sungai. Walau bagaimanapun, kini mereka sudah tinggal di kawasan darat Semenanjung Malaysia serta memiliki kawasan perkampungan mereka sendiri.

Meskipun Orang Kanaq pada asalnya adalah sebahagian dari kaum Orang Laut, namun kini kerajaan Malaysia telah mengkategorikan suku mereka sebagai sebahagian dari kaum Orang Asli.

Kawasan penempatan, cara hidup
------------------------------

Orang Kanaq kini menetap di Kampung Sungai Selangi, Mawai, daerah Kota Tinggi, Johor. Kampung berkenaan telah menerima bekalan elektrik selama 24 jam. Selain itu kemudahan air paip, jalan tar, surau dan tadika turut disediakan.

Punca pendapatan tetap Orang Kanaq adalah melalui hasil kelapa sawit yang dilaksanakan oleh FELCRA. Kini, ada di antara mereka yang telah memiliki motorsikal dan peralatan elektrik di rumah masing-masing.

Atas kesedaran mengenai betapa pentingnya ilmu pengetahuan, golongan ibubapa dari suku Orang Kanaq telah mula menghantar anak-anak mereka bersekolah di Sekolah Kebangsaan Mawai.

Kini, kesemua ahli suku Orang Kanaq telah menganut agama Islam. Malahan, perkahwinan campur di antara Orang Kanaq dengan masyarakat luar juga sudah menjadi satu kebiasaan.

Orang Kanaq Dan Orang Sengkanak
-------------------------------

Orang Kanaq berkemungkinan besar mempunyai hubungan sebudaya dengan suku Sengkanak yang tinggal di Pulau Daik, sebuah pulau kecil yang terletak di Kepulauan Riau, Indonesia.

Rujukan
-------

1. ↑  Kirk Endicott (2015). *Malaysia's Original People: Past, Present and Future of the Orang Asli*. NUS Press. ISBN 99-716-9861-7.
2. ↑  Mustaffa Omar & Nor Hafizah Mohd Fizer (2015). "Kelestarian Hidup Ekonomi Komuniti Orang Kanaq Dan Orang Kuala, Johor: Suatu Penelitian Dari Aspek Penguasaan Ke Atas Modal Kewangan". Universiti Kebangsaan Malaysia. Dicapai pada 2017-10-18.
3. ↑  Mahani Musa (2011). "The Socioeconomic History Of The Orang Kanaq Of Johor" (PDF). Universiti Sains Malaysia. Diarkibkan daripada yang asal pada 2017-08-09. Dicapai pada 2017-10-23.CS1 maint: bot: original URL status unknown (link)

| * l
* b
* s
Orang asli Semenanjung Malaysia |
| --- |
| Etnik | 

|  |  |
| --- | --- |
| Melayu Proto | 
* Jakun
* Kanaq
* Laut
	+ Kuala
	+ Seletar
* Semelai
* Temoq
* Temuan

 |
| Semang (Negrito) | 
* Bateq
* Jahai
* Kensiu
* Lanoh
* Mendriq

 |
| Senoi | 
* Che Wong
* Jah Hut
* Mahmeri
* Semai
* Semaq Beri
* Temiar

 |

 |
| Bahasa | 
* Bateq
* Che Wong
* Duano
* Jah Hut
* Jahai
* Jakun
* Jedek
* Kensiu
* Kintaq
* Lanoh
* Mah Meri
* Mendriq
* Mintil
* Ten'edn
* Orang Kanaq
* Orang Seletar
* Semai
* Semaq Beri
* Semelai
* Semnam
* Temiar
* Temoq
* Temuan

|  |  |
| --- | --- |
| Pupus | 
* Kenaboi
* Sabüm
* Wila'

 |

 |
| Kebudayaan | 
* Upacara sewang
* Buluh cehtong

|  |  |
| --- | --- |
| Muzium | 
* Ayer Keroh
* Gombak

 |

 |
| Media | Asyik FM |
| Rencana berkaitan | Senoi Praaq |
| Kategori Kategori |